text: Tíðliga í áttatiárunum spældi Elin við og sang í sangleikinum “Seymistovan”, sum varð framførdur fyri fullum húsum meira enn fjøruti ferðir.
text: #000000
text: Her eru allir sjónleikararnir á pallinum í Sjónleikarhúsinum:
text: #000001
text: Mitt í áttatiárunum var hon í Århus í Danmark – eitt stutt tíðarskeið sang og spældi hon ljómborð í einum rokkbólki saman við brøðrunum Kaj & Karl Anton Klein a.o. og luttók á upptøkum, útgivin á kassettubandi (MC) við teimum.
text: #000002
text: Her er ein mynd frá eini veitslu í Århus – fyrst ein við Kaj Klein á gittar og Jákup Thomsen á ljómborði, og tann næsta er við Karl Anton Klein á gittar, Emil ? á bass og Edvard Nyholm Debess á trummum, in 1983:
text: #000003
text: Elin var eisini kórleiðari fyri eitt lítið føroyskt kór í Århus um somu tíð – umframt eitt sindur fyri eina a capella kvartett.
text: #000004
text: Í áttatiárunum tók Elin lut sum sangari (m sum kór) á fleiri tónleikaútgávum við ymiskum tónlistafólkum. Hon sang kór á fleiri sangum á útgávuni SKOT hjá Kaj Klein.
text: #000005
text: Besta kenda útgávan er “Blátt” eftir Jákup Marner Antoniussen, har hon – millum aðrar sangir – sang duett við Jákup Marner á hittinum hjá honum “Til allar vinir”.
text: #000006
text: Ein annar duett sangur gjørdist eisini eit hitt í Føroyum – “Meg minnist eina mynd” eftir Hans Andrias Djurhuus, sum Elin sang saman við Jógvan Telling.
text: #000007
text: Elin hevur eisini sungið fleiri væl umtóktar barnasangir í føroyskum barnaútvarpi.
text: #000009
text: Í 1984 møttust Elin og føroyska tónaskaldið og framleiðarin Kári Jacobsen á einari veitslu á ólavsøku. Elin var 26 ára gomul tá, og Kári bara 16! Hóast tíggju ár vóru á muni millum teirra, og tey komu frá sera ymiskum tónleikabakgrundum, funnu tey út av, at kemiin teirra millum var sera góð.
text: #000010
text: Her er ein mynd av Elini & Kára frá júst tí veitsluni, har tey møttust fyrstu ferð:
text: #000011
text: Stutt eftir stovnaðu tey tveymansbólkin “Elin & Kári”, og á sumri í 1988, góvu tey út eina heildarútgávu í Føroyum á kassettubandi, sum tey kallaðu “NALJA”. Tey skrivaðu, tónasettu og skipaðu allan tónleikin sjálvi, men legendariski føroyska tónleikaframleiðarin, Óli Poulsen, hjálpti teimum at framleiða útgávuna. Tað vóru 10 løg á útgávuni. Fimm eftir Kári Linderoth Jacobsen og fimm eftir Elina Brimheim Heinesen.
text: #000012
text: Løgini á poppútgávuni “NALJA” vóru eitt sindur av einum mótreaktión ímóti allari politisku ‘korrektheitini’ í tónleiki, sum var sera vanlig tá í tíðini. Elin hevur altíð hildið fast við at gera tónleik, sum hevur rætt í sær sjálvum – og ikki bara sum eitt amboð at selja okkurt annað... alt annað enn sannar kenslur, um tað so er gleði ella sorg.
text: #000013
text: “NALJA” var ein poppútgáva, sum á mangan hátt var eyðkend fyri áttatiárini við sínum Simmons trummuljóðu og øðrum eyðkendum ljóðum frá tí tíðini. Tað minti tí á mangan hátt um aðrar poppútgávur frá tí tíðini. MEN útgávan var eisini rættiliga serstøk á ein sera ‘føroyskan’ hátt, og gjørdist tí sera væl umtókt sum júst tað. Sangirnir á útgávuni – sum varð endurútgivin á fløgu í 1998 – verða enn nógv spældir í føroyskum útvarpi.
text: #000014
text: Og her er ein mynd av Elini & Kára frá eini myndatøkurøð við myndum tiknar í 1988 ísv. útgávuna av NALJA:
text: #000016